พระพรหมวชิรมงคล (ลือชัย คุณวุฑฺโฒ)

พระพรหมวชิรมงคล นามเดิม ลือชัย ไสยวรรณโณ ฉายา คุณวุฑฺโฒ เป็นเจ้าอาวาสวัดราชาธิวาสราชวรวิหารประวัติพระธรรมกวี (ลือชัย คุณวุฑฺโฒ) เว็บไซต์วัดราชาธิวาสราชวรวิหาร

 ประวัติ 
พระพรหมวชิรมงคล นามเดิม ลือชัย นามสกุล ไสยวรรณโณ ฉายา คุณวุฑฺโฒ เป็นบุตรของนายหวาน กับนางยก ไสยวรรณโณ เกิดเมื่อวันอังคารที่ 7 กรกฎาคม พุทธศักราช 2473 ที่อำเภอสิงหนคร จังหวัดสงขลา บรรพชาอุปสมบทเมื่อวันที่ 5 กรกฎาคม พุทธศักราช 2493 วัดห้วยพุด อำเภอสิงหนคร จังหวัดสงขลา โดยมีพระครูโสภณศีลาจารย์ (แดง โสภณเถร) วัดภูตบรรพต อำเภอสิงหนคร จังหวัดสงขลา เป็นพระอุปัชฌาย์ พระครูจันทวิมล (คิ่น จนฺทคุตฺโต) วัดห้วยพุด อำเภอสิงหนคร จังหวัดสงขลา เป็นพระกรรมวาจาจารย์

การศึกษา/วิทยฐานะ
 พ.ศ. 2493 สอบไล่ได้นักธรรมชั้นตรี 
 พ.ศ. 2494 สอบไล่ได้นักธรรมชั้นโท 
 พ.ศ. 2495 สอบไล่ได้นักธรรมชั้นเอก 
 พ.ศ. 2497 สอบไล่ได้เปรียญธรรม 3 ประโยค 
 พ.ศ. 2498 สอบไล่ได้เปรียญธรรม 4 ประโยค
 พ.ศ. 2499 สอบไล่ได้เปรียญธรรม 5 ประโยค
 พ.ศ. 2500 สอบไล่ได้เปรียญธรรม 6 ประโยค
 พ.ศ. 2502 สอบไล่ได้เปรียญธรรม 7 ประโยค

 การปกครองคณะสงฆ์ 
 พ.ศ. 2512 เป็นผู้ช่วยเจ้าอาวาสวัดราชาธิวาสราชวรวิหาร
 พ.ศ. 2539 เป็นพระอุปัชฌาย์
 พ.ศ. 2540 เป็นเจ้าคณะแขวงวชิรพยาบาล
 พ.ศ. 2542 เป็นเจ้าอาวาสวัดราชาธิวาสราชวรวิหาร

 สมณศักดิ์ 
 พ.ศ. 2515 ได้รับพระราชทานตั้งสมณศักดิ์เป็นพระราชาคณะชั้นสามัญที่ พระวิสุทธิคณาภรณ์ราชกิจจานุเบกษา, ประกาศสำนักนายกรัฐมนตรี เรืองพระราชทานสัญญาบัตรตั้งสมณศักดิ์, ตอน 202, เล่ม 89, วันที่ 31 ธันวาคม พ.ศ. 2515, หน้า 6
 พ.ศ. 2530 ได้รับพระราชทานตั้งสมณศักดิ์เป็นพระราชาคณะชั้นราชที่ พระราชธรรมานุวัตร ภัทรธรรมคุณาภรณ์ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรืองพระราชทานสัญญาบัตรตั้งสมณศักดิ์, ตอน 253, เล่ม 104, วันที่ 5 ธันวาคม พ.ศ. 2530, หน้า 7
 พ.ศ. 2537 ได้รับพระราชทานตั้งสมณศักดิ์เป็นพระราชาคณะชั้นเทพที่ พระเทพปัญญามุนี ศรีปริยัตินายก ตรีปิฎกวราลงกรณ์ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรืองพระราชทานสัญญาบัตรตั้งสมณศักดิ์, ตอนพิเศษ 57 ง, เล่ม 111, วันที่ 7 ธันวาคม พ.ศ. 2537, หน้า 4
 พ.ศ. 2543 ได้รับพระราชทานตั้งสมณศักดิ์เป็นพระราชาคณะชั้นธรรมที่ พระธรรมกวี ศรีธรรมประยุต วิสุทธิญาณนายก ตรีปิฎกวราลงกรณ์ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรืองพระราชทานสัญญาบัตรตั้งสมณศักดิ์, ตอน 28 ข, เล่ม 117, วันที่ 28 ธันวาคม พ.ศ. 2543, หน้า 23
 7 กรกฎาคม พ.ศ. 2564 โปรดเกล้าสถาปนาสมณศักดิ์ขึ้นเป็นพระราชาคณะเจ้าคณะรองที่ พระพรหมวชิรมงคล โสภณปริยัติวิธาน วิสุทธิญาณวิสิฐ ไพศาลศาสนกิจดิลก ตรีปิฎกวราลงกรณ์ ยติคณิสสร บวรสังฆาราม คามวาสี ราชกิจจานุเบกษา, พระบรมราชโองการ ประกาศสถาปนาสมณศักดิ์, เล่ม 138, ตอน 34 ข, วันที่ 8 กรกฎาคม พ.ศ. 2564, หน้า 1

 อ้างอิง 

หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เจ้าอาวาสวัดราชาธิวาสราชวรวิหาร‎
วชิรมงคล
หมวดหมู่:เปรียญธรรม 7 ประโยค
หมวดหมู่:ผู้เชี่ยวชาญด้านศาสนาพุทธ
หมวดหมู่:บุคคลจากอำเภอสิงหนคร
หมวดหมู่:ภิกษุจากจังหวัดสงขลา